***The Hills Have Eyes Part II*** er en amerikansk skrekkfilm fra 1985. Regissør var Wes Craven, som også var med på å skrive manus. 

*The Hills Have Eyes Part II* er en oppfølger til skrekkfilmen *The Hills Have Eyes* fra 1977. Noen av hovedrollene spilles av Tamara Stafford, Kevin Spirtas, John Bloom, Michael Berryman, Penny Johnson og Janus Blythe. En nyinnspilling av denne filmen, *The Hills Have Eyes 2,* ble hadde premiere i 2007.

Handlingsreferat
----------------

Bobby Carter og hans psykiater diskuterer hendelsene fra den første filmen, som fant sted syv år tidligere. Bobby er fremdeles traumatisert etter disse hendelsene. Men han og Rachel (tidligere kjent som Ruby) eier nå et syklist-team sammen og har også oppfunnet et helt nytt drivstoff som kan brukes på sykkel. Teamet deres skal snart delta i en konkurranse i samme ørken hvor den opprinnelige massakren fant sted flere år tidligere.

Bobbys psykiater forsøker å overbevise ham om å reise dit, men Bobby takker nei og Rachel tar hans plass. Teamet består av den blinde Cass, hennes kjæreste Roy, Harry, Hulk, Foster, Jane og Sue som skal reise til området med buss. Underveis plukker de også opp hunden Beast fra en kennel. Den var tidligere eid av Carter-familien fra den første filmen, men nå tilhører hunden Rachel. På vei gjennom en ørken går de seg vill. Harry foreslår noe han tror er en snarvei. 

Men bussen deres begynner å lekke drivstoff, og de blir tvunget til å stanse ved en gammel gruve. De forsøker å utforske den tilsynelatende forlatte gruven, men blir angrepet av en kannibal ved navn Pluto. Han stjeler også en av syklene deres. Roy og Harry løper etter ham, men Harry blir fanget i en felle og blir slått flat av en stor stein. Roy fanger Pluto, men dette blir oppdaget av en annen kannibal kalt Reaper, som slår ham bevisstløs. Kannibalene går deretter etter resten av gjengen, som må slåss i håp om å komme seg unna.

Skuespillere
------------

* Tamara Stafford som Cass
* Kevin Spirtas som Roy
* John Bloom som The Reaper
* Colleen Riley som Jane
* Michael Berryman som Pluto
* Penny Johnson som Sue
* Janus Blythe som Rachel / Ruby
* John Laughlin som Hulk
* Willard E. Pugh som Foster
* Peter Frechette som Harry
* Robert Houston som Bobby Carter
* Edith Fellows som Mrs. Wilson
* Susan Lanier som Brenda Carter

Referanser
----------

1. 1 2  ; besøksdato: 27. april 2016.
2. 1 2 3  ; besøksdato: 27. april 2016.
3. 1 2 3 4  ; besøksdato: 27. april 2016.
4. 1 2 3   (på cs) *ČSFD*, 2001, Wikidata Q3561957,
5. ↑   Lexikon des internationalen Films[Hentet fra Wikidata]

Eksterne lenker
---------------

* (en) *The Hills Have Eyes Part II* på Internet Movie Database Rediger på Wikidata

* (no) *The Hills Have Eyes Part II* hos Filmfront Rediger på Wikidata

* (sv) *The Hills Have Eyes Part II* i Svensk Filmdatabas Rediger på Wikidata

* (en) *The Hills Have Eyes Part II* på AllMovie Rediger på Wikidata

* (fr) *The Hills Have Eyes Part II* på Allociné Rediger på Wikidata

* (nl) *The Hills Have Eyes Part II* på MovieMeter Rediger på Wikidata

* (en) *The Hills Have Eyes Part II* på Turner Classic Movies Rediger på Wikidata

* (en) *The Hills Have Eyes Part II* på Rotten Tomatoes Rediger på Wikidata

* (en) *The Hills Have Eyes Part II* på Metacritic Rediger på Wikidata

* (en) *The Hills Have Eyes Part II* på Box Office Mojo Rediger på Wikidata